SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a  priezvisko, tituly:	Pavel Višňovský, Katarína Kočanová, Adam Laták, Matej Ligač, Barbora Vaculová, Zuzana Kallová	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Francúzsko/ Évreux, Bonneville-sur-Iton	
Názov a  adresa 
prijímajúcej organizácie:	Ceméa de Haute-Normandie 
33 route de Darnétal, BP 1243, 
76177 Rouen Cedex 1	
Účel cesty:	Účasť na projekte International meeting of young people around Film Festival Education	
Spôsob financovania 
(kto hradí cestovné, pobytové náklady, iné výdavky):	Výdavky refunduje Ceméa de Haute - Normandie	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s  uvedením mien a  kontaktov na partnerov	
01.12.13	–	Odchod z Bratislavy autobusom do Viedne a následný odlet do Paríža
–	Príchod a ubytovanie
–	Stručné predstavenie projektu, zoznámenie s pravidlami, bezpečnostnými predpismi a programom
	
02.12.13	–	Oficiálne privítanie na projekte, celkové oboznámenie s projektom, jeho cieľmi, oboznámenie a určenie programu, predstavenie Film Festival Education in Evreux.
–	Predstavenie jednotlivých členov účastníckych krajín, vzájomná komunikácia, podnietenie k aktívnej spolupráci.
–	Spolupráca v multinárodnostných tímoch, aktívne zapájanie sa do aktivít a riešenie problémov, komunikácia v cudzom jazyku.
	
03.12.13	–	Predstavenie blogu, ktorý má vzniknúť ako jeden z výstupov International meeting of youg people.
–	Práca na blogu a návšteva mesta Evreux
–	Účasť na oficiálnom otvorení festivalu	
04.12.13	–	Predstavenie jednej z účastníckych krajín (Slovensko)
–	Prezentácia študentských filmov na filmovom festivale
–	Stretnutie s komisárom Európskej únie, hĺbkové oboznámenie s projektom a inými možnosťami študijných pobytov a projektov v rámci Európskej únie
–	Práca na blogu v Evreux
–	Večerné premietanie filmu 	
05.12.13	–	Predstavenie jednej z účastníckych krajín (Taliansko)
–	Práca na blogu v Evreux
–	Predstavenie jednej z účastníckych krajín (Česko)
–	Večerné premietanie filmu	
06.12.13	–	Predstavenie jednej z účastníckych krajín (Francúzsko)
–	Práca na blogu v Evreux
–	Stretnutie a premietanie filmu pakistanského režiséra, debata

07.12.13	–	Dokončovanie prác na blogu
–	Účasť na oficiálnom zakončení festivalu
–	Záverečné zhrnutie celého projektu	
08.12.13	–	Odchod do Paríža a následný prílet do Viedne a odtiaľ odchod do Bratislavy	

4.	Stručný priebeh rokovaní
 
Dátum	Podľa rámcového pobytu – obsah a  výsledky rokovaní (v prípade študijnej cesty charakteristika a  výsledky problematiky, získané poznatky, uplatnenie poznatkov z  predchádzajúcich ciest)	
01.12.13	Po príchode a ubytovaní v Bonneville-sur-Iton nasledovala orientačná prednáška, zameraná na uvítanie a stručné predstavenie projektu, jeho cieľov a záverov. Bol prezentovaný týždenný program, ubytovací poriadok a pravidlá. 

Projekt bol zameraný na združenie mladých ľudí z európskych krajín a ako platforma tohto stretnutia mal slúžiť filmový festival, na ktorom boli prezentované rôzne filmy (dokumentárne aj hrané), ktoré boli zväčša edukatívneho zamerania. 

Jedným z cieľov projektu bolo vytvorenie blogu, na ktorom by sa podieľali všetci účastníci, a podľa výberu témy alebo zamerania spolupracovali počas celého trvania projektu.	
02.12.13	Hlbšia prezentácia celého projektu, predstavenie hlavných iniciátorov, oboznámenie s konkrétnymi cieľmi, stanovenie programu, rozvrhu, riešenie organizačnej problematiky celého projektu.

Stanovili sa základné body programu, účasť na otváracom ceremoniáli festivalu a projekciách filmov, účastníci boli oboznámení s blogom, rozvrhom a cieľmi projektu. Každá z účastníckych krajín (Francúzsko, Taliansko, Česko a Slovensko), má počas trvania projektu predstaviť svoju krajinu a usporiadať workshop, do ktorého zapojí ostatných účastníkov. 

Prvým bodom podľa denného rozvrhu bolo predstavenie jednotlivých účastníkov, prostredníctvom jednoduchej aktivity zameranej na kooperáciu a jazykové znalosti. Neskôr boli účastníci prerozdelení do mnohonárodnostných tímov a v rámci spoločenskej aktivity sa oboznámili medzi sebou, riešili spolu dané úlohy, konštruktívne riešili problémy a vzájomne komunikovali. 

Cieľom daných aktivít bolo zoznámiť jednotlivých účastníkov projektu a nepriamo ich priviesť k spolupráci, napriek jazykovej alebo inej bariére.

	
03.12.13	Hlavnou náplňou dňa bola návšteva mesta Evreux, účasť na filmovom festivale, hlbšie oboznámenie s celou problematikou blogu a začatie práce na blogu.

Účasť na otvorení filmového festivalu, po premietaní nasledovala krátka diskusia, za účasti mladých ľudí a detí zo škôl v Evreux, preberala sa vzdelávacia stránka filmu, jeho závery, dojmy ktorý nechal na mladých ľuďoch a pod.

Súčasťou dňa bolo predstavenie blogu, ktorý mal vzniknúť ako jeden z výstupov projektu, ako spoločný projekt všetkých zúčastnených národov. Účastníci projektu navrhli jednotlivé časti z ktorých by sa mohol blog skladať a po prediskutovaní boli vybrané časti, na ktorých mali následne, počas trvania celého projektu, rozdelené skupiny spolupracovať.

Súčasťou blogu malo byť hlavne web rádio, propagačný film a fotky s článkami o priebehu celého festivalu.

Blog mal byť následne umiestnený na oficiálnu stránku festivalu a mal slúžiť k jeho ďalšej propagácii.

Jednotlivé tímy následne navrhli postupy, akými by svoje časti blogu riešili, zhodnotili možnosti, časový harmonogram a priestor, ktorý majú poskytnutý medzi inými aktivitami projektu a následne začali dané úlohy realizovať.
	
04.12.13	Súčasťou aktivít v rámci projektu boli workshopy jednotlivých krajín, zamerané na predstavenie vlastnej krajiny a na zapojenie iných krajín v rámci hry, alebo inej aktivity do spolupráce a vzájomnej komunikácie. Súčasťou každého workshopu bola prezentácia krajiny, pomocou filmu, fotografií či aktivity, slúžiacej na oboznámenie sa s geografiou, zvykmi a tradíciami jednotlivých krajín. Druhá časť potom pozostávala zo spoločenskej aktivity, do ktorej sa účastníci iných krajín zapájali a spolu, alebo v tímoch v tíchto aktivitách participovali.

Ďalším bodom denného programu bolo stretnutie s komisárom Európskej únie, ktorý vysvetlil problematiku celého projektu, detailnejšie vysvetlil jeho štruktúru, podiel Európskej únie na jeho uskutočnení, následne prezentoval podobné projekty, ktorých sa môžu mladí ľudia v rámci Európy zúčastňovať. Zdôrazňoval dôležitosť podobných projektov, ktoré by mali byť prínosom a cestou k prelomeniu bariér medzi národmi, cestou k ďalšiemu vzdelaniu vo svete a celkovo ku komunikácii medzi národmi, ktoré by malo byť iniciované hlavne mladými ľuďmi. Taktiež predstavil Youth Pass, certifikát o úspešnom dokončení cieľov projektu, ktorý môže umožniť držiteľovi zúčastňovať sa podobných aktivít v budúcnosti, byť iniciátorom a organizátorom podobných projektov.	
05.12.13	Voľný deň pre účastníkov, príležitosť k hlavnej práci na svojich častiach blogu, k návšteve mesta a k hlbšiemu oboznámeniu sa s festivalom. Poznatky mohli neskôr uplatniť pri práci na blogu, alebo daľej sprostredkovať vo svojich krajinách.

Uskutočnili sa aj workshopy Česka a Talianska. V týchto workshopoch sa predstavili obe krajiny, svoju kultúru, históriu a zaujímavé informácie z filmovej tvorby ich krajiny. Do týchto workshopov sa zapojili všetky zúčastnené krajiny, kde participovali na spoločenských aktivitách v tímoch.	
06.12.13	Účastníci projektu mali možnosť zúčastniť sa na premietaní dokumentárneho filmu a následnej diskusii s pakistanským režisérom, ktorý nastolil otázky ohľadne ľudských práv, zneužívania žien na zle platenú a zdraviu škodlivú prácu. Do debaty sa priamo zapojili aj účastníci keď priamo diskutovali o spôsobe filmovania, záveroch a následkoch ktoré tento film spôsobil, nielen v Pakistane ale vo svete celkovo.	
07.12.13	Účastníci dokončovali práce na svojich častiach blogu, spoločne potom zhodnocovali prácu a výsledky snaženia. 

Zúčastnili sa aj uzatváracieho ceremoniálu na festivale v Evreux, mali možnosť vidieť odovzdávanie cien.	
08.12.13	Odchod na letisko	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Cieľom projektu bolo spojiť mladých ľudí z rôznych krajín a zapojiť ich do spoločných aktivít v rámci filmového festivalu. Nadobudnuté znalosti a skúsenosti môžu účastníci ďalej používať v tvorbe budúcich projektov, ktoré by mohli sprostredkovať stretnutia mladých ľudí, prípadne ich to môže podnietiť k zúčastneniu sa v obdobných projektoch.

Účastníci tiež získali kontakty z iných krajín, čo môže taktiež pomôcť ďalšiemu osobnému rozvoju každého účastníka, podnet pre budúcu medzinárodnú spoluprácu, organizovanie workshopov, poznávacích ciest, alebo len osobných návštev a udržiavanie nadobudnutých vzťahov.	

6.	Prehľad prinesenej dokumentácie a  miesto jej uloženia 

7.	Osobitne vyhodnotený očakávaný prínos ZPC 

Tento projekt bol veľkým prínosom pre všetkých účastníkov, lebo mali možnosť nielen zúčastniť sa filmového festivalu v inej krajine, ale dostali príležitosť spoznať ľudí z iných krajín, s ktorými by sa možno za iných okolností nemali možnosť stretnúť a otvorene diskutovať o filmoch a zapájať sa do aktivít ako bolo napríklad tvorenie blogu.

Projekt vytvoril unikátnu možnosť pre mladých ľudí nadviazať kontakty, ďalším smerovaním by preto malo byť rozvíjanie týchto kontaktov, možná spolupráca v budúcnosti, vytváranie obdobných projektov. 

Veľa účastníkov sa takéhoto projektu zúčastnilo prvýkrát, preto si myslím že bol silným podnetom k rozvíjaniu takéhoto spôsobu komunikácie medzi ľuďmi aj v budúcnosti, účastníci by mohli vyhľadávať príležitosti ďalej a rozvíjať započaté vzťahy medzi zúčastnenými národmi.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a  adresy osôb a  organizácií, ktorým boli sprostredkované informácie o  výsledkoch ZPC)

Súhlasím so zverejnením tejto správy na internete

Dátum:	12.12.13	
Správu vypracoval
(meno a  priezvisko, podpis):	Pavel Višňovský	
Správu schválil
(meno a  priezvisko, podpis):	Tomáš Lučenič